19. a. tétel

Ázsia természetföldrajza

Ázsia fekvése

Ázsia területe mindhárom övezeten áthúzódik, de legnagyobb része a mérsékelt övezetben fekszik. Az északi területei a hideg, a déli nagy félszigetei és szigetei a forró övezetben találhatók.

Ázsia éghajlata

Északról dél felé haladva nagyon jól látható az övezetesség.

* Hideg övezet: a sarkköri övben tundra éghajlat jellemző.
* Mérsékelt övezet: mindhárom öve megjelenik.
  + a hideg mérsékelt övben tajga éghajlat jellemző
  + a valódi mérsékelt övben többféle éghajlat is kialakult, az övezetesség itt Nyugat-Keleti irányú
* nedves kontinentális
* száraz kontinentális
* kontinentális sivatagi éghajlat
* a meleg mérsékelt öv Ázsia keleti partjainál jellemző, itt szubtrópusi éghajlat alakult ki
* Forró övezet:
* trópusi monszun: India
* trópusi sivatagi: Arab-félsziget
* egyenlítői: DK-Ázsia szigetei

Éghajlat és vízrajz kapcsolata

Ázsia természetes vizekben gazdag kontinens. Hatalmas folyói vannak, a világ legnagyobb és legmélyebb tava is itt található.

A folyók azokon a területeken bővizűek, ahol több csapadék esik, mint amennyi elpárolog. Ilyen terület pl. a tajga és a tundra területe. Az Ob, a Jenyiszej és a Léna ilyen területen folyik keresztül. Hatalmas folyók erednek a Himalája vidékén, amelyek monszun területen folynak keresztül. Ilyen pl. a Jangce, Gangesz és az Indus.

A sivatagos területeken a folyók vízjárása szélsőségesen ingadozó, pl. Amu-Darja, Szir-Darja.

A tavak közül kiemelhető az Aral-tó, amely félsivatagos területen található, a vízszintje az utóbbi néhány évtizedben töredékére csökkent.

